หนูพึ่งทานยาคุมกำเนิดแผงที่ 2 คะ กินรักษาถุงน้ำในรังไข่ประจำเดือนขาดมาไม่สม่ำ มีอาการเจ็บเต้านมเป็นพักๆ พักๆจิ๊ด พักๆหาย (เคยเป็นก้อนเนื้อที่เต้านมแต่ผ่าออกไปแล้วถ้ากินยาคุมมันจะกระตุ้นไหมคะ) ถ้าเปลื่ยนมาทานยาปรับฮอร์โมนเดียวเพื่อรักษาแทนได้ไหมคะ
สวัสดีค่ะ ผลข้างเคียงของการทานยาคุมกำเนิดชนิดฮอร์โมนรวมอย่างหนึ่งที่พบได้ คืออาการเจ็บหรือคัดตึงเต้านม โดยส่วนใหญ่จะดีขึ้นเมื่อทานต่อเนื่องไปซักระยะ แต่นอกจากนี้ อาการเจ็บเต้านมยังอาจเกิดได้จากสาเหตุอื่นๆ เช่น มีซีสต์ที่เต้านม มีก้อนเนื้อในเต้านม เป็นต้น หรืออาจเกิดจากการเจ็บกล้าเนื้อ เส้นเอ็นหรือข้อต่อของกระดูกหน้าอกก็ได้แนะนำว่าหากอาการเจ็บเต้านมยังคงเป็นอยู่เรื่อยๆ หรือมีอาการปวดมากขึ้น แนะนำให้ลองหยุดทานยาคุมไปซักระยะ หากอาการดีขึ้น ก็น่าจะเป็นผลข้างเคียงจากยาคุม ซึ่งหากเป็นเช่นนั้น ให้ลองเปลี่ยนชนิดยี่ห้อของยาคุมกำเนิดค่ะ แต่หากหยุดทานยาคุมแล้ว ยังคงมีอาการเจ็บเต้านม หรือคลำได้ก้อนที่เต้านม ควรไปพบแพทย์เพื่อทำการตรวจคลำเต้านมค่ะสำหรับก้อนเนื้อที่ได้ผ่าตัดออกไปแล้ว ยาคุมกำเนิดจะไม่ได้ส่งผลให้เกิดก้อนเนื้อเต้านมขึ้นมาใหม่ค่ะ แต่หากมีก้อนเนื้อ (บางชนิด) ในเต้านมอยู่แล้ว ยาคุมกำเนิดอาจกระตุ้นให้โตขึ้นได้ค่ะ